439.17 REGOLAMENTI DWAR L-EWTANASIJA TA’ EMERĠENZA TAL-ANNIMALI L-AVVIŻ LEGALI 193 tal-2015. L-AVVIŻ LEGALI 193 tal-2015. 1. (1) It-titolu ta’ dawn ir-regoli huwa r-Regolamenti dwar l-Ewtanasja ta’ Emerġenza tal-Annimali. (2) Cap. 439. Cap. 439. L-iskop ta’ dawn ir-regolamenti hu biex jiġu implimentati miżuri nazzjonali, skont l-artikolu 11 tal-Art dwar it-Trattament Xieraq tal-Annimali, fir-rigward tal-ewtanasja ta’ emerġenza tal-annimali f’postijiet u spazji pubbliċi fit-teritorju Malti. (3) Annimali li jkunu vittmi ta’ inċident li ma jippermettix it-trasport tagħhom minħabba raġunijiet ta’ trattament xieraq, jistgħu sommini strati l-ewtanasija ta’ emerġenza fuq il-post. L-iskop huwa li jiġi evitat kull uġigħ, dwejjaq u sofferenza possibbli lill-annimal. 2. (1) Sakemm ma jiġix dikjarat mod ieħor f’dawn ir-regolameni, għandhom japplikaw it-tifsiriet li jinsabu fl-Att, fir-Regolament tal-Kunsill (KE) Nru 1099/2009 tal-24 ta’ Settembru 2009 dwar il-protezzjoni tal-annimali waqt il-qatla u fil-manwal tal-gwida prattika kif ippubblikat fil-Gazzetta mid-Direttur biex jevalwa l-idonjetà tat-trasport tal-bovini adulti. L-istess linji gwida għandhom jiġu utilizzati biex tiġi evalwata l-idonjetà tat-trasport ta’ annimali oħra li m’humiex trasportabbli mingħajr ma jiġi kkawżat lilhomx iuġigħ. (2) Għall-finijiet ta’ dawn ir-regolamenti, u sakemm ir-rabta tal-kliem ma teħtieġx mod ieħor: "annimal" tfisser kull annimal vertebrat; "l-Att " tfisser l-Att dwar it-Trattament Xieraq tal-Annimali; Kap. 439. Kap. 439. "ewtanasja ta’ emerġenza " tfisser il-qtil ta’ annimali li huma mweġġa, f’uġigħ kbir jew li qed ibgħatu u fejn ma hemmx possibbiltà prattika oħra biex jittaffa dan l-uġigħ jew it-tbgħatija; "qtil " tfisser kull proċess utilizzat intenzjonalment biex jikkawża l-mewt ta’ annimal; " veterinarju privat " tfisser kirurgu veterinarju reġistrat skont it-terminit tal-artikolu 43 tal-Att dwar is-Servizzi Veterinarji u li jeżerċita u jwettaq attivitajiet veterinarji privati; " veterinarju uffiċjali " tfisser kirurgu veterinarju reġistrat skont it-termini tal-artikolu 43 tal-Att dwar is-Servizzi Veterinarji u li hu impjegat mill-Istat bħala uffiċjal veterinarju. 3. Applikabilità. Dawn ir-regolamenti japplikaw f’każ ta’ sitwazzjoni ta’ emerġenza f’postijiet jew spazji pubbliċi li, fil-każ li tinqala’ xi waħda mis-sitwazzjonijiet elenkati hawn aktar ’l isfel, jistgħu jiġu bżonn ta’ ewtanasja fuq il-post: (a) telf ta’ demm qawwi u kontinwu, fejn l-annimal i kun stmat li diġà tilef aktar minn 3 % tal-piż tiegħu; (b) feriti gravi miftuħa li jistgħu jirriżultaw fil-prolass ta’ organivixxerali kif ukoll fejn il-veterinarju uffiċjali jew il-veterinarju privat jiddetermina li l-ferita tkun qed tikkawżaw ġigħ kbir u tbagħtija lill-annimal; (ċ) trawmi ortopediċi u fil-muskoli u l-għadam u leżjonijiet li jkunu qegħdin jikkawżaw u ġigħ kbir jew tbagħtija jew li ma jippermettux lill-annimal li joqgħod f’pożizzjoni wieqfa; (d) l telf ta’ konoxxenza; il-veterinarju uffiċjali jew il-veterinarju privat għandu jiddetermina jekk hemmx telf ta’ konoxxenza temporanju jew permanenti. Fil-każ tat-telf ta’ konoxxenza permanenti, ir-rati tan-nifs, tal-polzu tal-qalb kif ukoll it-temperatura tal-ġisem għandhom jiġu determinati fejn dan hu possibbli; (e) kull sitwazzjoni oħra fejn annimali jistgħu jsiru mhux kontrollabbli u hekk jippreżentaw riskju akbar għas-saħħa u sigurtà tal-bniedem. 4. Obbligi u responsa b-biltajiet. (1) (a) Veterinarju uffiċjali jew veterinarju privat li jiġi mgħajjat waqt emerġenza, għandu jiddetermina l-livell ta’ uġigħu, jew it-tbagħtija tal-annimal u wara dan ikun jista’ jieħu d-deċiżjoni għall-ewtanasja fuq l-annimal sabiex jeħilsu mill-kondizzjoni li jkun fiha. Jekk l-annimal ma jkun f’ebda waħda mill-kundizzjonijiet imsemmija fir-regolament 3 u jkun jista’ jiġi mċaqlaq mill-post, il-veterinarju uffiċjali jew il-veterinarju privat jista’ jagħti l-istruzzjonijiet neċessarji biex l-annimal jiġi mċaqlaq għal post aktar sikur biex isirlu it-trattament neċessarju. (b) Ewtanasja ta’ emerġenza għandha ssir taħt ir-responsabbiltà tal-veterinarju uffiċjali jew il-veterinarju privat mingħajr ma jiġi kkawżat uġigħ, tbgħatija jew dwejjaq mingħajr bżonn lill-annimal. (ċ) Il-veterinarju uffiċjali jew il-veterinarju privat għandu jwettaq l-ewtanasja skont standards ta’ prattika veterinarja u għandu jieħu kull azzjoni xierqa biex jieħu ħsieb it-trattament xieraq tal-animal(i) fl-aħjar kundizzjonijiet u ċirkostanzi. (d) Fil-każ fejn l-annimal ma jkunx taħt kontroll u huwa ta’ periklu għall-pubbliku, il-veterinarju uffiċjali jew il-veterinarju privat jista’, b’konsultazzjoni mal-pulizija, jirranġa biex tiratur jew uffiċjal b’esperjenza fl-użu tal-armi tan-nar joqtol lill-annimal b’balla sparata minn arma tan-nar regolari. (e) Il-veterinarju uffiċjali jew il-veterinarju privat li jwettaq l-ewtanasja għandu jkun ċert li l-annimal ikun klinikament mejjet qabel ma jiddisponi mill-karkassa. (f) Is-sid huwa risponsabbli għad-disponiment tal-karkassa u għal kull spiża marbuta ma’ din il-proċedura ta’ disponiment. Id-dispożizzjonijiet tar-Regolament tal-Kunsill (KE) Nru 1099/2009 tal-24 ta’ Settembru 2009 dwar il-protezzjoni tal-annimali waqt il-qatla għandhom japplikaw fir-rigward ta’ dan is-disponiment. (2) Id-deċiżjoni biex il-veterinarju uffiċjali jwettaq l-ewtanasja fuq l-annimal hija finali, u fl-ebda ċirkostanza, il-Ministeru konċernat, id-Direttur jew il-veterinarju uffiċjali jistgħu jiġu miżmuma responsabbli għal xi telf mis-sid tal-annimal maqtul mill-veterinarju uffiċjali. (3) Kull meta kemm il-veterinarju uffiċjali u l-veterinarju privat jaslu flimkien fuq il-post tal-emerġenza, il-veterinarju privat għandu jieħu r-responsabbiltà tal-kura u t-trattament xieraq tal-annimal. 5. Spejjeż. Meta jkun il-każ li l-annimal jiġi maqtul mill-veterinarju uffiċjali, sid l-annimal huwa suġġett għal ħlas ta’ mija u ħamsin euro (€ 150) pagabbli lid-Direttur, flimkien mal-ispejjeż l-oħra msemmija fir-regolament 4(1)(f). 6. Pieni. Kull min ifixkel mill-proċeduri veterinarju uffiċjali jew veterijarju privat fil-qadi tal-funzjonijiet tiegħu taħt dawn ir-regolamenti jkun ħatita reatu jeħlil-pieni msemmija fl-artikoli 45 u 47 tal-Att.